விழுக, போர் அரக்கன்; வெல்க, வேந்தர்க்கு வேந்தன்; விம்மி அழுக, பேர் அரக்கிமார்' என்று ஆர்த்தனர், அமரர்; ஆழி முழுகி மீது எழுந்தது என்னச் சென்றது, மூரித் திண் தேர்.	2 இராமன் எதிரே தேரை செலுத்துமாறு இராவணன் சாரதிக்குக் கூறுதல் அன்னது கண்ணின் கண்ட அரக்கனும், 'அமரர் ஈந்தார் மன் நெடுந் தேர்' என்று உன்னி, வாய் மடித்து எயிறு தின்றான்; பின், 'அது கிடக்க' என்னா, தன்னுடைப் பெருந் திண் தேரை, மின் நகு வரி வில் செங் கை இராமன் மேல் விடுதி' என்றான்.	3